Diari Oficial de la Generalitat Valenciana


Sumari del DOGV 9147, del 10-08-2021 (2021/8403)

RESOLUCIÓ de 16 de julio de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència d'Emerenciana Gorriz Gorriz per la Generalitat. ABI 172/2013
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9147

Data del DOGV
:   10-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8403


Data del document
:   16-07-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 de julio de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència d'Emerenciana Gorriz Gorriz per la Generalitat. ABI 172/2013 [2021/8403]  
Antecedents de fet  
La Conselleria d'Hisenda i Model Econòmic va conéixer, mitjançant un escrit de Bankia, la defunció, el 21 de març de 2007, d'Emerenciana Gorriz Gorriz, amb DNI: \*\*\*2343\*\*.  
Tal com consta en l'expedient la causant estava tutelada per la Generalitat.  
Una vegada acreditat l'empadronament als ajuntaments de València i Buñol, que no va atorgar testament i que no hi ha constància, en principi, de l'existència de persones amb dret a heretar, amb data 4 de novembre de 2020 la directora general de Sector Públic i Patrimoni va signar un acord d'incoació del procediment per a la declaració administrativa d'hereu abintestat a favor de la Generalitat i adjudicació dels béns i drets de l'herència d'Emerenciana Gorriz Gorriz.  
Aquest acord va ser objecte de publicació en el DOGV de 25 de novembre de 2020 i d'exposició en el tauler d'edictes de l'Ajuntament de València, del 13 de novembre al 14 de desembre de 2020, i en el de Buñol, del 13 de novembre al 15 de desembre de 2020.  
Amb data 2 de juliol de 2021 es remet a l'Advocacia General de la Generalitat una proposta de Resolució de la Direcció General del Sector Públic i Patrimoni de terminació de l'expedient de declaració administrativa d'herència intestada i acceptació de l'herència de la causant, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 14 de juliol de 2021 l'Advocacia General de la Generalitat emet un informe favorable.  
  
Fonaments de dret  
En compliment del que s'estableix en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que estableixen l'article 20 i els següents de la Llei 33/2003, de 3 de novembre de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'herència intestada per part de la Generalitat.  
  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereua d'Emerenciana Gorriz Gorriz i adjudicar-se els béns i drets de l'herència, una vegada obtingut l'informe favorable de l'Advocacia General de la Generalitat.  
  
Segon  
Acceptar l'herència de la causant, a benefici d'inventari, integrada pels béns següents, tal com consta en l'inventari elaborat per la Direcció Territorial de València de la llavors Conselleria de Benestar Social, aprovat per una interlocutòria del Jutjat de Primera Instància i Instrucció núm. 1 de Requena, de data 18 de desembre de 2006 i actualitzat després de la investigació oportuna realitzada per aquesta direcció general:  
  
- Finca núm. 2261 del municipi de València, habitatge situat al carrer de Samuel Ros, núm. 23, planta 5, porta 20, inscrita en el Registre de la Propietat núm. 14 de València, tom 728, llibre 32, foli 132.  
Segons les dades que consten en l'expedient hui carrer d'Hijinio Noja.  
- Un compte en el Banc de Sabadell, amb un saldo a data 24 de setembre de 2020 de 18.057, 75 euros.  
- Caixa forta en CaixaBank amb el contingut següent:  
2 caixes de plàstic.  
En una d'aquestes una polsera daurada, tres anells daurats, un anell platejat i dues arracades daurades.  
En l'altra, cinc polseres daurades iguals que la continguda en la primera caixa, un rellotge de polsera de senyora daurat, dues polseres daurades, una altra amb una moneda d'un pes de 1957 dels Estats Units Mexicans, una altra amb penjolls i una cadena daurada amb vint francs suïssos.  
No s'han localitzat més béns de l'herència.  
  
Tercer  
Publicar aquesta resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Prendre possessió dels béns i drets del causant, així com de l'administració i la conservació d'aquests.  
  
Cinqué  
Notificar aquesta resolució als registres i organismes públics competents respecte als béns i drets que componen l'herència esmentada i donar-los d'alta en l'Inventari General de Béns i Drets de la Generalitat.  
  
En el cas del bé immoble que integra el cabal relicte, realitzar-ne l'alienació.  
  
Sisé  
Una vegada liquidada l'herència, aprovar, amb l'informe de la Intervenció Delegada, el compte general de liquidació de l'abintestat en el qual s'integraran la totalitat dels ingressos generats i les despeses abonades o per a abonar, entre les quals figurarà el premi per denúncia, si és procedent.  
  
Contra aquesta resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es pot interposar un recurs d'alçada davant la Secretaria Autonòmica de Model Econòmic i Finançament en el termini d'un mes, comptador des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 16 de juliol de 2021.- La directora general del Sector Públic i Patrimoni: Isabel Castelló García.